joelniklaus/EU_Wikipedias huggingface dataset:
Vox Populi (koor)

Vox Populi on Tallinnas tegutsev Eesti noorte segakoor, mis asutati 2006.

Koori laulab ligi 60 lauljat. Koori dirigent on Janne Fridolin. 2007–2012 tegutses hääleseadjana Triin Ella. Alates 2012. aastast tegutseb hääleseadjana Andreas Väljamäe.

Koori meeldejäävamad hetked on olnud kontsertetendused, mis sündinud koostöös Vox Populi armastatud sõprade Anne Türnpu ja Eva Kolditsaga. "Pariisi linnas Londonis" (2010–2011) viis publiku helilooja Veljo Tormise sünnikoju ning kontsertetendustel "Ingerimaa õhtud" (2012) astuti üles koos Rappolova küla ingerlaste ansambliga Röntyskä. 2013. ja 2014. aasta suvel osaleti pööramängus "Tokerjad", mida sai publik nautida Anija mõisa pargis ja aidas. 2015. veebruaris ja märtsis sai segakoori kuulda ja näha NO99 muusikalis "Savisaar", mille lavastasid Tiit Ojasoo ja Ene-Liis Semper. 2015. oktoobris sündis koostöös Anne Türnpu ja Eva Kolditsaga Veljo Tormise 85. sünnipäevale pühendatud lavastus "Meditatsioonid Tormisega", millega esineti hiljem ringreisil Ameerika Ühendriikides. 2018. aasta osales Vox Populi lavastuses "Oomen" (lavastaja Jarmo Reha) Narva Kreenholmi Manufaktuuris.

Koostöös Eesti Muusikaõpetajate Liidu ja muusikateadlase Tiia Järgiga anti 11 Eesti koolis loengkontserte "Meelespea", mis olid pühendatud Gustav Ernesaksa 110. sünniaastapäevale. Sarnased loengkontserdid toimusid ka 2016. detsembris ja 2017. aasta kevadel, mil tutvustasime koolinoortele armastatud isamaalauliku Lydia Koidula elulugu ja loomingut. Mõlemal korral on koos segakooriga laval olnud Tallinna Muusikakeskkooli laulu- ja koorijuhtimise eriala õpilased

Vox Populi on teinud koostööd helilooja Rein Rannapiga. 2017. aasta augustis toimus kontsert "Eesti muld ja Eesti RUJA" Tallinna Lauluväljakul ja viimati esineti tema juubelikontserdil "50 aastat suurel laval".

2018. mais esines Vox Populi EV 100 raames Pariisi Orsay muuseumisaalis näitusel "Vabad hinged. Sümbolism Baltimaade kunstis".

Tunnustus
 Juuli 2017 – Sitsiilia "InCanto Mediterrane 2017" kulddiplom, teine koht, eriauhinnad Sitsiilia helilooja teose parim esitus, efektseim koreograafia
 Oktoober 2014 – Valga jazz/pop-festival "Lauluragin" Grand Prix ning Eesti Segakooride Liidu eripreemia
 Juuli 2014 – World Choir Games, Riia, hõbemedal segakooride tšempionite kategoorias
 Juuni 2013 – Festival of Songs Olomouc, kuldmedalid segakooride (98/100) ja folkloori (100/100) kategooriates ning konkursi üldarvestuses kolmas koht 
 Juuli 2012 – Freamunde Rahvusvaheline koorikonkurss, Folk kategooria, I koht, kulddiplom. Vox Populi dirigent Janne Fridolini saiparima dirigendi auhinna
 Mai 2012 – konkurss Viimsi JazzPopFest, A-kategooria Simply the Best, I koht
 Mai 2010 – Pärnu Rahvusvaheline Koorifestival, kulddiplom
 Aprill 2008 – konkurss "Slovakia Cantat 2008", hõbediplom

Viited

Välislingid
 Koduleht

Eesti segakoorid
Tallinna koorid
Kyrsten Sinema

Kyrsten Lea Sinema (sündinud 12. juulil 1976 Tucsonis Arizonas) on Ameerika Ühendriikide poliitik, alates 3. jaanuarist 2019 Ameerika Ühendriikide senaator (Arizonast). Ta kuulub Demokraatliku Partei ridadesse.

Ta alustas poliitilist tegevust Rohelise Partei aktivistina, kuid 2004. aastal astus Demokraatlikku Parteisse. 2004–2010 oli ta Arizona esindajatekoja liige ja 2010–2012 Arizona senati liige. 2012. aastal valiti ta Ameerika Ühendriikide Esindajatekoja liikmeks ja temast sai esimene avalikult biseksuaalne Ameerika Ühendriikide Kongressi liige.

Viited

Välislingid 
https://www.sinema.senate.gov/

Ameerika Ühendriikide senaatorid
Sündinud 1976
Pärnu Kunstide Maja poistekoor

Pärnu Kunstide Maja poistekoor on Pärnu Kunstide Majas tegutsev poistekoor. 

Poistekoori asutas 1998 Helvi Treibluti ja taasasutas 2005 Anne Uusna.

Koori dirigentideks on Marika Pärk (alates 2001. aasta jaanuarist) ja Evelin Mei (alates 2001. aasta septembrist). 

Koor on osalenud rahvusvahelisel koorikonkursil: 2009. aastal Bratislavas (pronksdiplom poistesegakooride kategoorias). 2013. aasta kevadel saavutas poistekoor Poolas toimunud konkursil "Majowa Nutka" kaks hõbediplomit (rahvalaulu- ja poplaulu kategoorias).

Viited

Välislingid
Koorist Pärnu Kunstide Maja kodulehel

Eesti poistekoorid
Pärnu
Venda

Venda (venda Riphabuliki ya Venda; afrikaani Republiek van Venda) oli bantustan Lõuna-Aafrika Vabariigis; üks neljast formaalselt iseseisvast bantustanist.

Venda Vabariik eksisteeris 1979–1994. Ükski välisriik Venda iseseisvust ei tunnustanud.

Piirkonnas elavad vendad, kes räägivad venda keelt.

Lõuna-Aafrika Vabariik
Aafrika ajaloolised riigid‎
Akaadia

Akaadia (prantsuse keeles Acadie) oli tänapäevastes Kanada mereprovintsides asunud Uus-Prantsusmaa koloonia divisjon aastatel 1604–1713.

Vaata ka
Uus-Holland
Uus-Šotimaa

Kanada ajalugu
Kanada geograafia
Kutseline koor

Kutseline koor (ka professionaalne koor) on kutselistest lauljatest koosnev koor. Kutselisele koorile vastandub harrastuskoor.

Seisuga 2011 on Eestis on neli kutselist koori:
Eesti Rahvusmeeskoor
Eesti Filharmoonia kammerkoor
Rahvusooper Estonia ooperikoor
Vanemuise teatri ooperikoor.

Viited

Koorid
Arvo Mesikepp

Arvo Mesikepp (sündinud 7. juulil 1944) on eesti arst.

Elulugu 
Ta lõpetas 1962. aastal Tallinna 10. Keskkooli ja astus samal aastal Tartu Riikliku Ülikooli arstiteaduskonda, mille lõpetas 1970. aastal. 1964–1966 oli ülikoolist võetud Nõukogude Armeesse. Tartu Ülikoolis õppimise ajal töötas 1967–1970 Toome Sisehaiguste kliinikus.

1970.–1971. aastal oli internatuuris Tallinna Tõnismäe haiglas ja internatuuri eksami alusel sai sisearsti ameti. Töötas Tartu Rajoonihaiglas Nr.2 (Kallastel) arstina, peaarsti asetäitjana, peaarstina; Tartu Kliinilises Haiglas sisehaiguste osakonna juhatajana 1977–1980; Tallinna Mustamäe haiglas 1980–1996 kardioloogina, kardioreanimatsiooni osakonna juhatajana, II kardioloogia osakonna juhatajana; Tallinna Diagnostikakeskuses 1996–1997 kardioloogina, peaspetsialistina; Tallinna Keskhaiglas 1997–2002 kardioloogina, lipiidikeskuse juhina, ravikvaliteedijuhina; Ida-Tallinna Keskhaiglas sisehaiguste kliiniku juhatajana 2002–2005. Alates 2006.-2012. aastani oli Põhja-Eesti Regionaalhaiglas sisehaiguste kliiniku juhataja ja kardioloog. 2012–2014 Harju Haigekassa arst. 2014 Ida-Tallinna Keskhaiglas kardioloog.

Erialased täienduskursused: 1975 Tartu Ülikooli Arstiteaduskonnas – sisehaigused, 1980 samas – kardioloogia; 1979 Leningradis (St.Petersburg) – reanimatsioon ja intensiivravi sisehaiguste kliinikus; 1988 Moskvas – kliiniline kardioloogia; 1994 Stockholmi Lõunahaiglas – kardioloogia ja sisehaiguste kliiniku töökorraldus; 1996 George Washingtoni Ülikoolis – ravikvaliteet.

1990. aastal kaitstud meditsiinikandidaadi kraadi (vastab Tartu Ülikooli meditsiinidoktori kraadile) kardioloogia ja kardiokirurgia alal: “Müokardi infarkti haigete reanimatsioon haiglas”.

Eesti Vabariigi Sotsiaalministeeriumi sisehaiguste erialade mittekoosseisuline nõunik alates 1991. aastast. Kaitseministeeriumi tervishoiukomisjoni juhataja alates 2001. aastast.

Eraialaseltsidest kõige kauem olnud Eesti Sisearstide Seltsi (algselt nimetatud Üleliidulise Terapeutide Seltsi Eesti Filiaali) liige, edaspidi Ka Tallinna Sisearstide Seltsi, siis Eesti Kardioloogide Seltsi, Eesti Hüpertensiooni Ühingu, Balti Ateroskleroosi Ühingu (juhatuse) liige. Rahvusvahelise Sisearstide Seltsi Täidesaatva Komitee liige, Euroopa Sisearstide Föderatsiooni Täidesaatva Komitee liige. Euroopa Sisearstide Ajakirja toimetuse liige (European Journal of Internal Medicine – intensive care – editor). Eesti Sisehaiguste Seltsi juhatuse esimees alates 1995. aastast ning alates 2008. aastast juhatuse liige. Alates 2009. aastast Seenior- sisearstide Seltsi juhatuse liige. Ameerika Arstide Kolleegiumi auliige alates 1996. aastast.

Euroopa Sisemeditsiini Föderatsiooni auliige alates 2001. aastast.

Eesti arstid
Tallinna Nõmme Gümnaasiumi vilistlased
Tartu Ülikooli arstiteaduskonna vilistlased
Sündinud 1944
Eesti Õpetajate Meeskoor

Eesti Õpetajate Meeskoor on Tallinnas tegutsev meeskoor. Koori dirigent on Kadi Uibo.

Koori asutasid 1970 Tallinna Pedagoogilise Instituudi meeskoori endised lauljad. Koori esimene dirigent oli Harald Uibo.

Koor teeb tihedat koostööd Eesti Meestelaulu Seltsi Tallinna meeskooriga ja Nõmme Õpetajate Naiskooriga.

Tunnustusi
1978 Eesti NSV rahvakoor
1981 Eesti NSV teeneline koor

Viited

Välislingid
Koorist Nõmme Kultuurikeskuse kodulehel

Eesti meeskoorid
Tallinna koorid
Eesti Meestelaulu Seltsi Tallinna meeskoor

Eesti Meestelaulu Seltsi Tallinna meeskoor on Tallinnas Eesti Meestelaulu Seltsi juures tegutsev meeskoor. Koori dirigent on Kadi Uibo.

Koor asutati 1989.

Koor harjutab aastast 2011 Nõmme Kultuurikeskuses.

Koor teeb tihedat koostööd Eesti Õpetajate Meeskooriga.

Viited

Välislingid
Koorist Nõmme Kultuurikeskuse kodulehel

Tallinna koorid
Eesti meeskoorid
Valga meeskoor

Valga meeskoor oli 1956-2006 Valga maakonnas Valgas tegutsenud meeskoor.

Koor asutati 10. oktoobril 1956.

Koor esines muu hulgas kõikidel üldlaulupidudel (alates 1960), üleriigilistel meeskooride laulupäevadel, samuti Eesti-Soome laulupeol.

Viited

Välislingid
https://lounapostimees.postimees.ee/2215677/valga-meeskoor-lopetas-tegevuse

Eesti meeskoorid
Valga
Mihhail Svetov

Mihhail Vladimirovitš Svetov (vene keeles Михаил Владимирович Светов; sündinud 4. jaanuaril 1985 Moskvas) on Venemaa opositsioonipoliitik, libertaarsete ideede peamine populariseerija Venemaal. 

Ta on Venemaa Libertaarse Partei föderaalkomitee liige, partei liige 2010. aastast. Laiemalt sai ta tuntuks aastatel 2018–2019 Moskvas mitme miitingu korraldamisega: 30. aprillil 2018 miitinguga suhtlusportaali Telegram blokeerimise vastu, 29. juulil 2018 miitinguga pensionireformi vastu, 10. märtsil 2019 miitinguga vaba interneti toetuseks ja 23. juunil 2019 miitinguga kriminaalasjade fabritseerimise vastu. Kõigil neil esines ta ka ise sõnavõtuga. Ta on lustratsioonide pooldaja.

Svetov oli 20. juulil 2019 Moskvas Prospekt Akademika Sahharoval toimunud viimaste aastate suurima osavõtjate arvuga meeleavalduse (Aleksei Navalnõi hinnanguil 30 000 – 40 000 osavõtjat, tegelikult umbes 22 000 osalejat) põhikorraldajaid. Meeleavaldusel nõuti õiglasi ja vabu valimisi. Nädal varem olid võimud keeldunud registreerimast valimistele opositsioonipoliitikuid.
Üks esinejaid oli ka Svetov ise. Meeleavaldus lõppes otsusega, et kui võimud ei registreeri seitsme päeva jooksul kõiki kandidaate, keda ebaõiglaselt kõrvaldati, siis korraldatakse 27. juulil Moskva Linnavalitsuse hoone juures uus meeleavaldus.

Svetov juhib YouTube'is poliitilist kanalit SVTV, kus ta kutsub avaliku elu tegelasi arutama kõige resonantsemaid küsimusi ja nähtusi, mis tänapäeval Venemaal aset leiavad. Samuti peab ta loenguid üle Venemaa; kaugeim loengupidamise koht on Južno-Sahhalinsk. 

Svetov kutsus Cato Instituudi presidendi Peter Goettleri pidama loengusarja Venemaal.

Haridus ja elukäik
Svetov sai koolihariduse koduõppel. 2009. aastal lõpetas ta Nottinghami Ülikooli politoloogia erialal. Ta valdab vabalt vene, inglise, prantsuse ja jaapani keelt. Ta elas aasta Kanadas, kolm aastat Prantsusmaal ja neli aastat Jaapanis. 

Ta on väitnud ka, et 2016. aastal lõpetas ta Uus-Meremaal filmiakadeemia ja kirjutas filmistsenaariumi, mille järgi Uus-Meremaal valmis film. Ka seda, et on külastanud 45 riiki, sealhulgas Hiinat, Iraani, Singapuri ja Mehhikot.

Viited

Välislingid

Mihhail Svetovi YouTube'i kanal SVTV. YouTube. com
Mihhail Svetovi esinemine Moskvas 30. aprillil 2018 toimunud miitingul. tjournal.ru
«Власть очень умная. Была бы тупой — мы бы давно ее победили». Intervjuu Mihhail Svetoviga. znak.com, 19. juuni 2018>

Venemaa poliitikud
Sündinud 1985
Haapsalu meeskoor

Haapsalu meeskoor oli Lääne maakonnas Haapsalus tegutsenud meeskoor. 

Koor asutati 1927. Enne Teist maailmasõda juhendas koori Paul Mutt.

Vaata ka
Lihula meeskoor

Viited

Välislingid
Pilt. Aasta 1966

Eesti meeskoorid
Haapsalu
Džulbars

Džulbars oli koer, kes teenis Suure Isamaasõja ajal Punaarmees miinide otsijana. 

Suure Isamaasõja ajal loodi Nõukogude Liidus 18 demineerimisega tegelevat pataljoni, kus kasutati ka koeri. Džulbars oli neist kõige edukam ja kuulsam. Kokku avastas ta üle 7500 miini ja üle 150 lõhkemata mürsu. Ta osales Doonau kalda demineerimisel ning Praha kindluste ja Viini kloostrite demineerimisel. Teenete eest sai ta ainsa koerana 21. märtsil 1944 medali Lahinguteenete eest. 

Eriliselt tuntuks sai Džulbars 1945. aasta võiduparaadi ajal Moskvas Punasel Väljakul. Ta oli sel ajal käpast haavatud. Kui sellest kanti ette Stalinile, siis selleks, et ta saaks paraadil osaleda, saatis Stalin oma sineli, millel kantigi Džulbarsi paraadi ajal.

Pärast sõda 1946. aastal osales ta filmis "Valgekihv".

Viited 

Tuntud koerad
Nõukogude Liit Teises maailmasõjas
Messier 67

Messier 67 (ka M67 ja NGC 2682) on hajusparv, mis asub Vähi tähtkujus.

Parve avastas 1779. aastal Saksa astronoom Johann Gottfried Koehler. Koehlerist sõltumatult avastas selle 6. aprillil 1780 Charles Messier, kes lisas selle oma kataloogi. Parv sisaldab üle 500 tähe ning seda on laialdaselt uuritud, sest see võimaldab astronoomidel uurida täheteket ja vaatlusi ei sega kosmiline tolm.

Messier 67 asub Maast 35 miljoni valgusaasta kaugusel. Parve vanus on 4,5 miljardit aastat ja see on üks vanimaid teadaolevaid hajusparvi.

Viited

Hajusparved
Kuuenda aasta kihelus

Kuuenda aasta kihelus (inglise keeles Six-year itch) on fenomen USA poliitikas, mis üldiselt toimub iga Ameerika Ühendriikide presidendi ametiaja kuuendal aastal.

Iga nelja aasta tagant toimuvad USAs presidendivalimised, ning alates põhiseaduse 22. paranduse vastuvõtmisest 1951. aastal saab ühte presidenti valida maksimaalselt kaheks ametiajaks (seega kokku 8 aastaks). Seega on algamas presidendi ametiaja viimane veerand (kui ta tagasi valiti). Kuid ka enne paranduse vastuvõtmist piirdusid pea kõik presidendid üldiselt kahe ametiajaga (erandiks Theodore Roosevelt, kes kandideeris uuesti 1912. aastal, ja Franklin D. Roosevelt, kes valiti tagasi ka 1940. ja 1944. aastal).

Tavaliselt iseloomustab kuuendat aastat rahva kasvav tüdimus presidendi ning tema partei vastu. Ametiaja kuuenda aasta novembris toimuvad ka vahevalimised (inglise keeles midterm elections), ka Kongressi valimised – valimisele kuuluvad kõik esindajatekoja kohad ja kolmandik senati kohtadest. Presidendi ebapopulaarsuse tõttu võidab kuuenda aasta vahevalimistel üldiselt opositsioonipartei suurelt – näiteks kui president on vabariiklane, siis vahevalimistel võidavad demokraadid. Tavaliselt kaotab presidendi partei kohti Kongressis ka teise aasta vahevalimistel, kuid kuuendal aastal saavad presidendi parteile osaks palju suuremad kaotused.

Enne kodusõda üldiselt kuuenda aasta valimistel presidendi partei võitis ühes kojas, kuid kaotas teises kojas:

 1814 – Demokraatlik-Vabariiklik Partei (James Madison): võitis 5 kohta esindajatekojas, kaotas 2 kohta senatis.
 1822 – Demokraatlik-Vabariiklik Partei (James Monroe): võitis 34 kohta esindajatekojas, senati koosseis ei muutunud.
 1834 – Demokraatlik Partei (Andrew Jackson): esindajatekoja koosseis ei muutunud, võitis senatis 1 koha.

Peale kodusõja on aga kuuenda aasta kihelus toimunud pea iga presidendi ametiajal:

1 Kontroll koja üle läks opositsiooniparteile

2 Opositsiooniparteil oli juba kontroll koja üle

3 1972. aasta presidendivalimised võitis Nixon, kuid 9. augustil 1974 astus ta tagasi ja vahevalimiste ajal oli presidendiks Ford

Erandiks on olnud vaid Bill Clinton (demokraat). Kuigi pärast 1998. aasta valimisi jäi kontroll nii esindajatekoja kui ka senati üle endiselt vabariiklastele, siis senati arvuline koosseis ei muutunud ja demokraadid lausa võitsid esindajatekojas 5 kohta.

Ameerika Ühendriikide poliitika
Lyra

Lyra on Saare maakonnas Kuressaares tegutsev segakoor. Koor asutati 1888. Koori dirigent on aastast 2000 Pilvi Karu.

Tunnustusi
1975 Eesti NSV rahvakoor

Viited

		
Eesti segakoorid
Kuressaare
Supetar

Supetar on linn Horvaatias Spliti-Dalmaatsia maakonnas Brači saarel, saare ainuke linn.

2011. aastal oli linnas 3213 elanikku.

Supetari kohal oli asula juba Vana-Rooma ajal. Kirjalikult on Supetari esmakordselt mainitud 1423. aastal.

Linnal on praamiühendus Splitiga.

Välislingid 

Supetari koduleht (horvaadi ja inglise keeles)

Horvaatia linnad
Laulik (koor)

Laulik on Tallinna Toomklubi juures tegutsev segakoor. Koori dirigendid on Reet Poom-Krabbi ja Kerli Hanni.

Koor asutati 1946.

Koor on muu hulgas osalenud kõikidel üldlaulupidudel.

Viited

		
Eesti segakoorid
Tallinna koorid
Alfa & Omega

Alfa & Omega on Narva Aleksandri koguduse juures tegutsev segakoor; ühtlasi ainus Narvas tegutsev eestikeelne koor. Koori dirigent on Tuuliki Jürjo.

Koori asutas 2000 dirigent Tuuliki Jürjo.

Koor on osalenud muu hulgas üldlaulupidudel, samuti välismaal.

Kogudus on välja andnud albumi "Veidikene valgust".

Viited

		
Eesti segakoorid
Narva
SoLeMiJo

SoLeMiJo (stiliseeritult So-Le-Mi-Jo) on Tartus tegutsev segakoor.

Koor asutati 2001.

Koor on muu hulgas esinenud üldlaulupidudel.

Viited

Välislingid
Koduleht

Eesti segakoorid
Tartu koorid
Viimsi segakoor

Viimsi segakoor (ka segakoor Viimsi) on Harju maakonnas Viimsi vallas Viimsis tegutsev segakoor. Koori dirigent on Vaike Sarn ja koorivanem on Marko Laving.

Koor asutati 1982.

Koor on osalenud muu hulgas üldlaulupidudel.

Koor harjutab Viimsi Huvikeskuses.

Viited

Välislingid
Koorist Viimsi Huvikeskuse kodulehel

Eesti segakoorid
Viimsi vald
Central Park Tower

Central Park Tower on pilvelõhkuja (472 m), mida ehitatakse New Yorgi linna ärikeskuse Midtown Manhattani eksklusiivse hoonestusega tänavale 57th Street. 

Kõrghoone valmib 2021. aastal ja sellest saab nii läänepoolkera kui ka Ameerika Ühendriikide üks kõrgemaid ehitisi. Hoone nimi tuleneb vahetus läheduses asuvast Central Parkist, millele avanevad ehitise kõrgematelt korrustelt suurepärased vaated.

Vaata ka
Billionaires' Row
Central Park

Välislingid
 

Midtown Manhattani pilvelõhkujad
Tõrva Rahvakoor

Tõrva Rahvakoor on Valga maakonnas Tõrvas tegutsev segakoor. Koori dirigent on Maie Kala.

Koor asutati 1999.

Koor on osalenud muu hulgas Eesti-Soome ühislaulupeol.

Viited

Välislingid
https://lounapostimees.postimees.ee/2202327/torva-rahvakoor-kutsub-sunnipaevale

Eesti segakoorid
Tõrva
Lubień Kujawski

Lubień Kujawski on linn Poolas Kujawy-Pomorze vojevoodkonnas Włocławeki maakonnas, Lubień Kujawski valla halduskeskus. Lubień Kujawski asub Włocławekist ligi 29 km lõunas.

Ürikutes on Lubień Kujawskit esmakordselt mainitud 1399. aastal, linnaõigused sai enne 1489. aastat. Lubień Kujawski kaotas linnaõigused 1867. aastal, kuid sai need tagasi 1919. aastal.

Galerii

Viited

Kujawy-Pomorze vojevoodkonna linnad
Aizupe

Aizupe (kohalikus murdes Oizupe) on küla (skrajciems ehk hajaküla) Lätis Alūksne piirkonnas Liepna vallas. 

Aizupe asub valla lääneosas Liepna jõe kaldal. Küla jääb valla keskusest Liepnast 5, piirkonna keskusest Alūksnest 32 ja Riiast 233 km kaugusele. Seal asuvad Brici ja Aizupe bussipeatused.

Külast läheb läbi maantee P41.

Aastal 2007 oli külas 25 elanikku.

Viited

Alūksne piirkonna külad
Mežarija

Mežarija (kohalikus murdes Mežareja) on küla (skrajciems ehk hajaküla) Lätis Alūksne piirkonnas Liepna vallas. 

Mežarija asub valla keskosas merepinnast 133 meetri kõrgusel. Küla jääb valla keskusest Liepnast 2, piirkonna keskusest Alūksnest 34 ja Riiast 236 km kaugusele. Seal asuvad Sprinduļkalnsi ja Mežarija bussipeatused.

Külast läheb läbi maantee P42.

Aastal 2007 oli külas 42 elanikku.

Viited

Alūksne piirkonna külad
Polsas

Polsas (vanadel kaartidel Palsas) on küla (skrajciems ehk hajaküla) Lätis Alūksne piirkonnas Liepna vallas. 

Polsas asub valla põhjaosas merepinnast 141 meetri kõrgusel. Küla jääb valla keskusest Liepnast 7, piirkonna keskusest Alūksnest 35 ja Riiast 234 km kaugusele. Seal asuvad Draudzība ja Polsasee bussipeatused.

Külast läheb läbi maantee P42. Seal kasvav Egļeva künnapuu on võetud looduskaitse alla. 

Aastal 2007 oli külas 29 elanikku.

Viited

Alūksne piirkonna külad
Sprinduļi

Sprinduļi (vanadel kaartidel Springuļkalns) on küla (skrajciems ehk hajaküla) Lätis Alūksne piirkonnas Liepna vallas. Sprinduļi asub valla keskosas merepinnast 139 meetri kõrgusel. Küla jääb valla keskusest Liepnast 4, piirkonna keskusest Alūksnest 38 ja Riiast 240 km kaugusele.

Külast läheb läbi maantee P42. Seal asub Sprinduļi kalmistu; külla jääb ka langenud nõukogude sõdurite vennaskalmistu. Külas kasvav Sprinduļkalnsi kalmistu mänd on võetud looduskaitse alla. 

Aastal 2007 oli külas 5 elanikku.

Viited

Alūksne piirkonna külad
Strauti

Strauti on küla (skrajciems ehk hajaküla) Lätis Alūksne piirkonnas Liepna vallas. 

Strauti asub valla lõunaosas merepinnast 130 meetri kõrgusel Bolupe jõe kaldal. Küla jääb valla keskusest Liepnast 5, piirkonna keskusest Alūksnest 37 ja Riiast 239 km kaugusele. Seal asuvad bussipeatus Aitiņas 2, Delperi ja Strauti bussipeatused.

Külast läheb läbi maantee P42.

Aastal 2017 oli külas 32 elanikku.

Viited

Alūksne piirkonna külad
Górzno

Górzno (saksa keeles Gorzno, 1939–1945 Görzberg) on linn Poolas Kujawy-Pomorze vojevoodkonnas Brodnica maakonnas, Górzno valla halduskeskus.

Górznot on ürikutes esmakordselt mainitud 1229. aastal. Górzno sai linnaõigused 1327. aastal, 1385. aastal neid uuendati.

Galerii

Viited

Kujawy-Pomorze vojevoodkonna linnad
Punker nr 599

Punker nr 599 (ametlikult Jaovarjend nr 599) on varjend Hollandi keskosas Gelderlandi provintsis (vastu Utrechti provintsi piiri) Culemborgi vallas Culemborgi linnast läänes. 

Varjend asub Diefdijkist põhja pool ning maanteest Utrechti ja ’s-Hertogenboschi vahel umbes 150 meetrit lõuna pool.

Ajalugu
Hollandil oli 1930. aastatel kava teha võimaliku Saksamaa sissetungi puhul réduit umbkaudu Lõuna-Hollandi, Põhja-Hollandi keskosa ja Utrechti provintsi alale, mille kindlustamiseks kasutati ka ära 19. sajandi algul rajatud Uut Hollandi Veeliini. Sinna ehitati novembrist 1939 kuni märtsini 1940 muuhulgas ka umbes 700 jaovarjendit (hollandi keeles ametlikult Groepsschuilplaats Type P).

See varjend valmis 1940. aasta algul. See oli mõeldud 10–12 sõjaväelase (ühe jao) majutamiseks.

Osa maastikuarhitektuuri ansamblist
2010. aastal saeti varjendi keskelt teemanttrosssaega välja 1 meetri paksune ristlõige. Töö võttis aega 40 päeva. Tekkinud kurust viidi läbi laudtee, mida pikendati kõrvaloleva tehisjärve kohale. 

Projekti autorid olid kunstnik Erick de Lyon ja maastikuarhitekt Ronald Rietveld.

Tekkis ansambel, mille moodustavad paksud raudbetoonseinad, pikk laudtee ning varjendist avanev vaade tehisjärvele ja järve kohalt laudteelt avanev vaade varjendile ja maanteele. Ansambel on võitnud nimekaid auhindu ning sellest on tekkinud populaarne pildistamiskoht maantee ääres.

Tunnustused
2011 Dutch Design Award – Best Exterior 
2013 AR Emerging Architecture Award

Mälestisena
Alates 2014. aastast on Punker nr 599 arvatud Hollandi kultuurimälestise nr 531727 koosseisu.

Punker nr 599 on alates 17. augustist 2011 objekti "Uue Hollandi veeliini" koosseisus UNESCO maailmapärandi nimistu objekti kandidaat.

Viited

Välislingid

Punker nr 599 RAAAFi kodulehel
Punker nr 599 Atelier de Lyoni kodulehel

Gelderlandi provints
Uus Hollandi veeliin
Hollandi militaarehitised 
Hollandi kultuurimälestised
Hollandi kunst
Maastikuarhitektuur
Jaamakorraldaja

Jaamakorraldaja on raudteejaama töötaja, kes korraldab vahe- või põhijaamas rongide vastuvõtmist, ärasaatmist, läbilaskmist ja teisi veeremiüksuste liikumisi. 
Vajaduse korral seab ta pööranguid kohaliku juhtimise puldil. Jaamakorraldaja vahetab rongidispetšeri ja naaberjaama jaamakorraldajatega teavet rongiliikluse kohta, ning korraldab vagunigruppide koostamist.

Vaata ka
 Jaamaülem
 Pöörmeseadja
 Raudteetransport

Viited

Välislingid
 "Jaamakorraldaja vastutusrikas töö paneb närvid proovile". Virumaa Teataja, 04.01.2007

Ametid
Raudtee
Pöörmeseadja

Pöörmeseadja on raudteejaama töötaja, kes valmistab käsipöörmetega jaamas ette rongi- ja manöövrimatku ning kannab vanempöörmeseadjale, manöövrijuhile või jaamakorraldajale ette matka valmisolekust. Lisaks kinnitavad pöörmeseadjad vajadusel raudteeveeremit pidurkingadega ning hooldavad pöörmeid. 

Tänapäeval on enamik raudteejaamu varustatud tsentraliseeritud pöörangutega (seatakse ümber elektriliselt kaugjuhtimispuldilt) ning pöörmeseadja elukutse on peaaegu kadunud.

Viited

Välislingid
 YouTube: Käsipöörmete võtmesõltuvuse õppevideo
 Järva Teataja "Vastutus võttis esialgu värisema" 29.12.2012

Ametid
Raudtee
Vändra valla naiskoor

Vändra Valla Naiskoor on Pärnu maakonnas Põhja-Pärnumaa vallas (enne 2017 Vändra vallas) tegutsev naiskoor. Koori dirigent on Kalli Rõõmusaare ja koormeistrid Ellen Kupar ja Iren Värva. Koori esimene dirigent oli Helgi Sildever. Koori dirigendid on olnud veel Ellen Kupar ja Liivi Lumijõe.

Koor asutati 1996.

Koor on muu hulgas osalenud üldlaulupidudel ja Pärnu rahvusvahelisel koorifestivalil.

Saavutanud 4. koha ja üllatuskoori tiitli C kategoorias Eesti Naislaulu Seltsi lauluvõistlusel 2000 ja 5. koha B kategoorias 2008

Viited

		
Eesti naiskoorid
Põhja-Pärnumaa vald
Vändra vald
Tallinna Raekoja Kammerkoor

Tallinna Raekoja Kammerkoor on Tallinnas tegutsev kammerkoor. Koori dirigent on Anne Alt.

Koor asutati 1990.

Koor on osalenud muu hulgas Pärnu rahvusvahelisel koorifestivalil.

Viited

		
Eesti segakoorid
Tallinna koorid
Sindi segakoor

Sindi segakoor on Pärnu maakonnas Sindis tegutsev segakoor. Koori dirigent on Tõiv Tiits.

Koor asutati enne 1869. Koor osales esimesel üldlaulupeol 1869.

Koor on osalenud muu hulgas Pärnu rahvusvahelisel koorifestivalil.

Viited

		
Eesti segakoorid
Sindi
Dobrzyń nad Wisłą

Dobrzyń nad Wisłą (saksa keeles Dobrin, 1939–1945 Dobrin an der Weichsel) on linn Poolas Kujawy-Pomorze vojevoodkonnas Lipno maakonnas, Dobrzyń nad Wisłą valla halduskeskus. Linn asub Visla paremal kaldal, Włocławekist umbes 17 km idas ja Płockist  ligikaudu 28 km lääneloodes.

Asulat on ürikutes esmakordselt mainitud 1065. aastal. 1228. aastal asutati seal Dobrini ordu. Linnaõigused sai Dobrzyń nad Wisłą enne 1296. aastat.

Viited

Kujawy-Pomorze vojevoodkonna linnad
A. Le Coq (koor)

Kammerkoor "A. Le Coq" on Tartus tegutsev kammerkoor. Koori tegevust toetab A. Le Coq. 2017. aasta sügisest on koori dirigendid Jana Käär ja Ragne Lind.

Koor asutati 1999. aasta sügisel. Koori loojateks olid dirigent Eve Paap ja koormeister Laidi Heinmets. Koormeistritena on tegutsenud veel Liina Arras, Roosi Rõõmusaare ja Ingrid Rammu.

2015. aasta septembrist kuni 2017. aasta maini oli koori dirigent Ingrid Roose ja koormeister Jana Käär. Pärast seda Jana Käär ja Ragne Lind.

Koor on osalenud nii Eesti kui ka välismaa lauluüritustel. Alates 2002. aastast on koor osalenud kõigil Eesti Kammerkooride Liidu festivalidel. 2009. aasta kevadel osales koor ETVs saates „Laululahing“, kus jõuti poolfinaali. 2015. aasta juulis saavutas koor rahvusvahelisel koorifestivalil Firenzes A-kategooria III koha. 2017. aasta aprillis saavutas koor rahvusvahelisel koorifestivalil Vilniuses III koha.

Viited

Välislingid
Koduleht
Koor Facebookis

Eesti segakoorid
Tartu koorid
Łasin

Łasin (saksa keeles Lessen) on linn Poolas Kujawy-Pomorze vojevoodkonnas Grudziądzi maakonnas, Łasini valla halduskeskus.

Łasinit on ürikutes esmakordselt mainitud 1065. aastal. Linnaõigused sai Łasin 1298. aastal, kuid kaotas need 1833. aastal. Łasin sai linnaõigused tagasi 1860. aastal.

Galerii

Viited

Kujawy-Pomorze vojevoodkonna linnad
Kraalhoek

Kraalhoek on asula Lõuna-Aafrika Vabariigis Loodeprovintsis Bojanala Platinumi ringkonnas Moses Kotane vallas.

2011. aasta rahvaloenduse andmetel oli Kraalhoeki elanikest mustanahalisi aafriklasi 100,00%. Tsvana keelt pidas emakeeleks 86,09% inimesi, inglise keelt 5,67%, tsonga keelt 2,25%, pedi keelt 1,74%, suulu keelt 1,22% ndebele keelt 1,09%, koosa keelt 1,03% ja afrikaani keelt 0,39%.

Viited

Lõuna-Aafrika Vabariigi asulad
Mmakau

Mmakau on asula Lõuna-Aafrika Vabariigis Loodeprovintsis Bojanala Platinumi ringkonnas Madibengi vallas.

2011. aasta rahvaloenduse andmetel oli Mmakau elanikest mustanahalisi aafriklasi 98,95%, värvilisi 0,36%, India või Aasia päritolu inimesi 0,17%, valgeid 0,09% ja teisi 0,42%. Tsvana keelt pidas emakeeleks 63,04% inimesi, pedi keelt 8,19%, tsonga keelt 7,75%, suulu keelt 3,09%, inglise keelt 2,36%, venda keelt 2,19%, sotho keelt 2,12%, ndebele keelt 1,91% ja koosa keelt 1,05%.

Viited

Lõuna-Aafrika Vabariigi asulad
EÜSLi projektkoor

EÜSLi projektoor (ka Saksamaa eestlaste segakoor) on organisatsiooni Eesti Ühiskond Saksa Liitvabariigis (EÜSL) juures tegutsenud segakoor (projektkoor).

Koori dirigent oli Kalev Lindal.

Koor asutati 2003.

Koor osales muu hulgas üldlaulupidudel.

Viited

		
Väliseesti koorid
Eesti kultuur Saksamaal
Leelo (täpsustus)

Leelo võib tähendada järgmist:
leelo on regivärsiline rahvalaul
üle-eestiline neidudekoor Leelo
Leelo (Pärnu koor), Pärnu naiskoor
Leelo (film)
Leelo (eesnimi)
Tladistad

Tladistad on küla Lõuna-Aafrika Vabariigis Loodeprovintsis Bojanala Platinumi ringkonnas Moretele vallas.

2011. aasta rahvaloenduse andmetel oli Tladistadi elanikest mustanahalisi aafriklasi 99,90%, valgeid 0,03% ja India või Aasia päritolu inimesi 0,03%. Tsvana keelt pidas emakeeleks 77,65% inimesi, tsonga keelt 15,26%, pedi keelt 2,26%, suulu keelt 1,30% ja inglise keelt 1,23%.

Viited

Lõuna-Aafrika Vabariigi asulad
Mathibestad

Mathibestad on linn Lõuna-Aafrika Vabariigis Loodeprovintsis Bojanala Platinumi ringkonnas Moretele vallas.

2011. aasta rahvaloenduse andmetel oli Mathibestadi elanikest mustanahalisi aafriklasi 99,74%, India või Aasia päritolu inimesi 0,09%, värvilisi 0,03%, valgeid 0,03% ja teisi 0,11%. Tsvana keelt pidas emakeeleks 51,72% inimesi, tsonga keelt 18,83%, pedi keelt 14,74%, sotho keelt 3,32%, ndebele keelt 3,16%, suulu keelt 2,96%, inglise keelt 1,35%, venda keelt 1,07% ja viipekeelt 0,92%.

Viited

Loodeprovintsi (LAV) linnad
Haapsalu kammerkoor

Haapsalu kammerkoor on Lääne maakonnas Haapsalus tegutsev kammerkoor. Koori peadirigent on Ulrika Grauberg.

Koor asutati 2006.

Koor on osalenud muu hulgas Põhja- ja Baltimaade koorifestivalil, üldlaulupidudel.

Viited

Välislingid
Koduleht

Eesti segakoorid
Haapsalu
Moyeni

Moyeni on linn Lõuna-Aafrika Vabariigis KwaZulu-Natali provintsis uThukela ringkonnas Okhahlamba vallas.

2011. aasta rahvaloenduse andmetel oli Moyeni elanikest mustanahalisi aafriklasi 99,96% ja värvilisi 0,04%. Suulu keelt pidas emakeeleks 97,32% inimesi, ndebele keelt 1,53% ja inglise keelt 0,62%.

Viited

KwaZulu-Natali provintsi linnad
Tabasalu kammerkoor

Tabasalu kammerkoor on Harju maakonnas Harku vallas Tabasalus tegutsev kammerkoor. Koori dirigent on Mai Ainsalu.

Koor asutati 2001.

Koor on osalenud muu hulgas üldlaulupidudel.

Viited

Välislingid
Koduleht Facebookis

Eesti segakoorid
Harku vald
Miinus Seitse

Miinus Seitse (ka -7) on Tallinnas tegutsev vokaalansambel ja kammerkoor.

Ansambel asutati 2005.

Ansambel on välja andnud kolm albumit.

Viited

Välislingid
http://www.moostefolk.ee/miinus-seitse.html

Eesti ansamblid
Eesti segakoorid
Tallinna koorid
Waayhoek

Waayhoek on linn Lõuna-Aafrika Vabariigis KwaZulu-Natali provintsis uThukela ringkonnas Indaka vallas.

2011. aasta rahvaloenduse andmetel oli Waayhoeki elanikest mustanahalisi aafriklasi 99,69%, valgeid 0,06%, India või Aasia päritolu inimesi 0,06% ja teisi 0,12%. Suulu keelt pidas emakeeleks 93,72% inimesi, ndebele keelt 2,71%, inglise keelt 1,23% ja afrikaani keelt 1,11%.

Viited

KwaZulu-Natali provintsi linnad
Ferland Mendy

Ferland Mendy (sündinud 8. juunil 1995 Meulan-en-Yvelines'is) on Prantsusmaa jalgpallur, kes mängib vasakkaitsjana Hispaania kõrgliiga klubis Madridi Real ja Prantsusmaa jalgpallikoondises.

Ta alustas klubikarjääri Le Havre'is. Klubi põhimeeskonnas debüteeris ta Prantsusmaa esiliigas 2015. aastal. 2017. aasta juunis liitus ta Prantsusmaa kõrgliiga klubiga Lyoni Olympique. Hooaegadel 2017–18 ja 2018–19 valiti ta Prantsusmaa kõrgliiga hooaja sümboolsesse koosseisu.

2019. aasta juunis sõlmis ta kuueaastas lepingu Madridi Realiga. Esimese värava Hispaania kõrgliigas lõi ta 13. juulil 2020 mängus Granada vastu.

Debüüdi Prantsusmaa jalgpallikoondises tegi Mendy 2018. aasta novembris mängus Uruguay vastu.

Välislingid 

 Profiil Madridi Reali kodulehel

Prantsusmaa jalgpallurid
Le Havre AC mängijad
Lyoni Olympique'i mängijad
Ligue 1 mängijad
La Liga mängijad
Sündinud 1995
Newcastle (LAV)

Newcastle on linn Lõuna-Aafrika Vabariigis KwaZulu-Natali provintsis, Amajuba ringkonna ja Newcastle'i valla halduskeskus.

Newcastle on asutatud 1864. aastal.

Newcastle on oluline tööstuslinn.

2011. aasta rahvaloenduse andmetel oli Newcastle'i elanikest mustanahalisi aafriklasi 51,92%, valgeid 23,55%, India või Aasia päritolu inimesi 19,79%, värvilisi 3,81% ja teisi 0,93%. Suulu keelt pidas emakeeleks 37,38% inimesi, inglise keelt 35,38%, afrikaani keelt 20,74% ja sotho keelt 1,00%.

Galerii

Viited

KwaZulu-Natali provintsi linnad
Peep Leppik

Peep Leppik (sündinud 1941) on eesti pedagoog.

Ta on tegelenud haridusteaduse (just didaktika) ja arengupsühholoogiaga.

Teoseid
Kokku 23 didaktilis-psühholoogilise sisuga raamatut, millest olulisemad
Leppik, Peep 1992. "Nägemismälust, näitlikustamisest ja tehnovahenditest tundides (lühikokkuvõte väitekirjast). Tallinn, HM kirjastus, 117 lk.
Leppik, Peep 1998. "Uurimistöö koolis on huvitav". Tallinn, REKK, 208 lk.
Leppik, Peep 2000. Lapse arendamine ja õpetamise probleeme koolis. Tartu: Tartu Ülikooli Kirjastus, 256 lk.
Leppik, Peep 2003. "Mõtlemine on huvitav". Tallinn, REKK, 157 lk.
Leppik, Peep 2004. "Lapse ja tema mõtlemise arendamine". Tartu, Tartu Ülikooli Kirjastus, 75 lk.
Leppik, Peep 2006. "Õppimine on tõesti huvitav". Tartu, Tartu Ülikooli Kirjastus, 143 lk.
Leppik, Peep 2008. "Õpetajatöö psühholoogilisi probleeme (õpetamine kui looming)". Tartu, Tartu Ülikooli Kirjastus, 387 lk.
Leppik, Peep 2009. "Õpetajatöö seoses tundide analüüsiga". Tartu, Tartu Ülikooli Kirjastus, 123 lk.
Leppik, Peep 2009. "Lapse arendamine algab hällist". Tartu, Tartu Ülikooli Kirjastus, 68 lk.
Leppik, Peep 2010. "Mure Eesti kooli pärast": 13 esseed pedagoogika ja psühholoogiateaduse kaitseks. Tartu: Tartu Ülikooli Kirjastus, 69 lk.
Leppik, Peep 2014. "Õpetajana kooliilmas ja ilmakoolis". Eesti Ülikoolide Kirjastus (EÜK), 400 lk.
Leppik, Peep 2016. "Kolleegid, miks on õpetajatöö aluseks ikkagi pedagoogika ja psühholoogiateadus?" Tartu, EÜK, 41 lk.
Leppik, Peep 2017 "Homo sapiens on suremas ..." Helme-Tartu, EÜK, 48 lk.
Leppik, Peep 2019. "´A propos...". Tartu, EÜK, 64 lk.
Leppik, Peep 2020. "Carpe diem!". Helme-Tartu, EÜK, 79 lk.
Leppik, Peep 2021 "Vanadus on suurepärane", Tartu-Helme, EÜK.

Ta on uurinud
 tehnovahendite kasutamise mõju õpetamisele,
 õpilaste signaalsüsteeme (peaaju funktsionaalne asümmeetria),
 õpilaste üldvõimeid,
 vasakukäelisust koolis,
 õpetajate didaktilisi hoiakuid ja
 sotsiaalseid probleeme kutsekeskkoolis.
Temalt on ilmunud sadakond teaduspõhist artiklit ja rohkesti publitsistikat.

VIDEOLOENGUD veebis -
 Didaktikas vajalikust teaduskirjandusest - 29. nov. 2017 Tartu Ülikooli matemaatika eriala üliõpilastele - UTTV.
 Näitlikustamise psühholoogilistest probleemidest) - 20. märts 2014 Tallinna Tehnikaülikooli õppejõududele - YouTube.
 Psühholoogia ja õpetamine (1. ja 2. osa) - 7. mai 2014 Tallinna Tehnikaülikooli õppejõududele ja doktorantidele - YouTube
 Inimese kujunemine arukaks olendiks (1.osa) - aprill 2018 Tallinna Tehnikaülikooli õppejõududele ja doktorantidele - YouTube.
 Lapse vaimse arendamise probleeme. Õpetamise printsiibid (2018 TTÜ õppejõududele - YouTube).
 Õppemeetodid-võtted, lühidalt didaktikast (2018 TTÜ õppejõududele - YouTube).

Tunnustus
 1987 Ühiskondliku Pedagoogika Uurimise Instituudi (ÜPUI) teenetemärk
 1994 Joh. Käisi Seltsi preemia.
 1999 Valgetähe IV klassi teenetemärk
 2009 Helme valla aukodanik
 2009 B.G. Forseliuse Seltsi Suur Kuldtukat

Viited

Eesti pedagoogid
Valgetähe IV klassi teenetemärgi kavalerid
 Sündinud 1941
Hattingspruit

Hattingspruit on linn Lõuna-Aafrika Vabariigis KwaZulu-Natali provintsis Amajuba ringkonnas Dannhauseri vallas.

2011. aasta rahvaloenduse andmetel oli Hattingspruiti elanikest mustanahalisi aafriklasi 82,97%, valgeid 15,14%, India või Aasia päritolu inimesi 1,47%, värvilisi 0,42% ja teisi 0,11%. Suulu keelt pidas emakeeleks 80,76% inimesi, afrikaani keelt 8,31%, inglise keelt 7,78% ja viipekeelt 1,47%.

Viited

KwaZulu-Natali provintsi linnad
Maria Ohisalo

Maria Karoliina Ohisalo (sündinud 8. märtsil 1985 Helsingis) on Soome poliitik, alates 6. juunist 2019 Soome siseminister (Antti Rinne valitsuses ja Sanna Marini valitsuses). 

2019. aastal valiti Ohisalo Eduskunna liikmeks.

Ohisalo on alates 15. juunist 2019 Rohelise Liidu esimees.

Viited 

Soome poliitikud
Sündinud 1985
Christian Atsu

Christian Atsu Twasam (sündinud 10. jaanuaril 1992 Ada Foahis) on Ghana jalgpallur, kes mängib äärepoolkaitsjana Saudi Araabia kõrgliiga klubis Al Raed ja Ghana jalgpallikoondises.

Ta alustas klubikarjääri Portugali klubis FC Porto, millega liitus ta 2009. aastal. Klubi põhimeeskonnas debüteeris ta 2012. aastal. Hooajal 2011–12 mängis ta laenul Portugali kõrgliiga klubis Rio Ave.

2013. aasta septembris sõlmis ta viieaastase lepingu Chelseaga. Üheski mängus ta Chelsea meeskonnas ei osalenud, mängides aastatel 2013–2017 laenul Hollandi kõrgliiga klubis Vitesse, Inglismaa kõrgliiga klubides Everton ja Bournemouth, Hispaania kõrgliiga klubis Málaga ning Inglismaa esiliigas Newcastle Unitediga. 2017. aasta mais sõlmis ta Newcastle Unitediga püsiva lepingu.

2021. aasta juulis liitus ta Al Raediga.

Debüüdi Ghana jalgpallikoondises tegi Atsu 1. juunil 2012 mängus Lesotho vastu ning lõi selles mängus ka koondisekarjääri esimese värava. Ta on kuulunud Ghana koondisse 2014. aasta maailmameistrivõistlustel ning alates 2013. aastast neljadel Aafrika rahvaste karikavõistlustel. 2015. ja 2017. aasta Aafrika rahvaste karikavõistlustel valiti ta turniiri sümboolsesse koosseisu.

Välislingid 

Ghana jalgpallurid
FC Porto mängijad
Rio Ave FC mängijad
SBV Vitesse jalgpallurid
Everton FC mängijad
AFC Bournemouthi mängijad
Málaga CF mängijad
Newcastle United FC mängijad
Primeira Liga mängijad
La Liga mängijad
Premier League'i mängijad
The Championshipi mängijad
Sündinud 1992
Rahvusvaheline geograafiaolümpiaad

Rahvusvaheline geograafiaolümpiaad (International Geography Olympiad, iGeo) on üleilmne 16–19-aastaste õpilaste iga-aastane võistlus geograafias. Osalevad iga riigi parimad geograafias vastavalt riiklike geograafiaolümpiaadide lõppvooru tulemustele. iGeo koosneb kolmest osast: kirjalik test, multimeedia test ja välistööd maastikul. Samuti esitab olümpiaadi raames iga võistkond postri, toimub tutvumine kultuuriga ja olümpiaadi toimumiskoha vaatamisväärsustega.

Rahvusvaheliste geograafiaolümpiaadide korraldaja on Rahvusvahelise Geograafiaühingu (International Geographical Union, IGU) rakkerühm, mille liikmed on Henk Ankoné (Holland), Joop van der Schee (Holland), Kathryn Berg (Austraalia), Zouhaier Hlaoui (Tuneesia), Su-Min Shen (Taiwan), Fernando Garcia-Garcia (Mehhiko) ja Sue Lomas (Suurbritannia).

"Rahvusvahelise geograafiaolümpiaadi eesmärgiks on propageerida huvi geograafia ja keskkonnateaduste vastu; edendada geograafiaalast haridust ja oskusi ning ergutada noortevahelist suhtlemist, aidates sellega kaasa rahvastevahelisele mõistmisele."

Rahvusvahelise geograafiaolümpiaadi toimumiskohad
1996 – Haag, Holland
1998 – Lissabon, Portugal
2000 – Sŏul, Lõuna-Korea
2002 – Durban, Lõuna-Aafrika Vabariik
2004 – Gdynia, Poola
2006 – Brisbane, Austraalia 
2008 – Kartaago, Tuneesia
2010 – Taibei, Taiwan
2012 – Köln, Saksamaa
2013 – Kyōto, Jaapan
2014 – Kraków, Poola
2015 – Tver, Venemaa
2016 – Peking, Hiina
2017 – Belgrad, Serbia
2018 – Quebec, Kanada
2019 – Hongkong, Hiina
2020 – İstanbul, Türgi (tühistati koroonapandeemia tõttu)
2021 – Istanbul, Türgi
2022 – Paris, Prantsusmaa
2023 – Bandung, Indoneesia

Eesti võistkonna saavutused

Eesti võistkond osales esmakordselt rahvusvahelisel geograafiaolümpiaadil aastal 2004, kus saadi 2. koht, sh said võistkonna liikmed kaks kuld- ja kaks pronksmedalit. 

2006. aastal sai Eesti võistkond taas 2. koha, sh said võistkonna liikmed kaks kuld- ja kaks hõbemedalit.
2008. aastal sai Eesti võistkond samuti 2. kohta, sh said võistkonna liikmed kaks kuld-, hõbe- ja pronksmedali.
2012. aastal said võistkonna liikmed kuld-, hõbe- ja pronksmedali.
2013. aastal said võistkonna liikmed ühe hõbe- ja kolm pronksmedalit.
2015. aastal said võistkonna liikmed ühe hõbe- ja kolm pronksmedalit.
2016. aastal said võistkonna liikmed ühe hõbe- ja ühe pronksmedali.
2018. aastal said võistkonna liikmed kaks hõbe- ja ühe pronksmedali.
2019. aastal said võistkonna liikmed ühe kuld-, ühe hõbe- ja ühe pronksmedali. Eesti oli üldarvestuses 12.
 2020 – võistkonna liikmed said kuld- ja kaks pronksmedali.

Aasta 2021 seisuga oli Eesti võistkond maailmas 5. kohal.

Vaata ka 
 Geograafiaolümpiaad

Viited

Välislingid 
 Rahvusvahelise geograafiaolümpiaadi koduleht

Olümpiaadid
Portugalikeelne Vikipeedia

Portugalikeelne Vikipeedia (portugali keeles Wikipédia em português) on Vikipeedia portugalikeelne versioon.

Portugalikeelne Vikipeedia sai alguse 11. mail 2001.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

26. juunil 2018 ületas portugalikeelse Vikipeedia artiklite arv 1 000 000 artikli piiri.

Artiklite arvu statistika

10 000 artiklit täitus 9. juulil 2004
50 000 artiklit täitus 21. mail 2005
100 000 artiklit täitus 26. jaanuaril 2006
150 000 artiklit täitus 23. juunil 2006
200 000 artiklit täitus 29. novembril 2006
250 000 artiklit täitus 8. aprillil 2007
300 000 artiklit täitus 10. oktoobril 2007
350 000 artiklit täitus 31. detsembril 2007
400 000 artiklit täitus 22. juunil 2008
450 000 artiklit täitus 29. septembril 2008
500 000 artiklit täitus 12. augustil 2009
550 000 artiklit täitus 6. märtsil 2010
600 000 artiklit täitus 17. augustil 2010
685 000 artiklit täitus 22. mail 2011
700 000 artiklit täitus 8. oktoobril 2011
750 000 artiklit täitus 15. augustil 2012
800 000 artiklit täitus 2. oktoobril 2013
850 000 artiklit täitus 21. novembril 2014
900 000 artiklit täitus 27. detsembril 2015
950 000 artiklit täitus 21. detsembril 2016
1 000 000 artiklit täitus 26. juunil 2018

Viited

Välislingid
Portugalikeelne Vikipeedia

Vikipeedia keeleversioonid
Portugali keel
Ruuge päevaliilia

Ruuge päevaliilia (Hemerocallis fulva) on tooneliilialiste sugukonda arvatud taimeliik.

Taime kasvatatakse Eestis ilutaime, harva taim metsistub.

Viited

Välislingid

Asparilaadsed
Helle-Moonika Helme

Helle-Moonika Helme (neiuna Helle-Moonika Rauba, esimesest abielust Helle-Moonika Toming; sündinud 8. juulil 1966 Vastseliinas) on Eesti muusik ja poliitik. XIV Riigikogu liige. 

Ta lõpetas 1984. aastal Tartu 8. Keskkooli, 1992. aastal Georg Otsa nimelise Tallinna Muusikakooli ja 1998. aastal Eesti Muusikaakadeemia ooperilaulu erialal. 2010. aastal sai ta magistrikraadi.

Ta on alates 2012. aastast Eesti Konservatiivse Rahvaerakonna liige ja juhatuse liige. Ta valiti 2019. aasta Riigikogu valimistel XIV Riigikogu liikmeks. Ta on Riigikogu kultuurikomisjoni liige.

Isiklikku 
Tema abikaasa on Mart Helme. Neil on kaks ühist last: 13. oktoobril 2004 sündinud tütar Anna Martina ja 11. aprillil 2000 sündinud poeg Mark Alexander. Esimesest abielust on Helle-Moonika Helmel poeg Aap.

Välislingid
Helle-Moonika Helme Riigikogu kodulehel

Eesti Konservatiivse Rahvaerakonna poliitikud
XIV Riigikogu liikmed
Eesti Muusika- ja Teatriakadeemia vilistlased
Sündinud 1966
Uriekste raudteepeatus

Uriekste raudteepeatus on endine raudteepeatus Ieriķi–Gulbene–Abrene raudteel Gulbene piirkonna Ranka vallas Ureikste külas.

Peatus asus Riia jaamast 145 km kaugusel. 

Peatus avati koos raudteeliiniga.  Toonase haldusjaotuse järgi jäi see Tirza kihelkonda Tirza mõisa maadele. Peatus sai oma nime lähistel asunud Tirza mõisale kuulunud Ureikste kõrtsi järgi.

Uriekste suleti raudtee sulgemisel aastal 1999, kuigi reisiliiklus lõppes seal juba aastal 1988.

Viited

Välislingid
 Infot peatuse kohta; fotod (vene keeles)
 Peatus vanal kaardil

 

Läti endised raudteejaamad
Gulbene piirkond
Tirza kihelkond
Ieriķi–Gulbene–Abrene raudtee
Don Simon Tompel

Don Simon Tompel (sündinud 31. juulil 1974 Tallinnas) on Eesti ettevõtja, naturismi propageerija.

Fotograafia 
Don Simon Tompel on vabakutseline pressi- ja kommertsfotograaf, kelle tehtud fotosid on kasutanud meediaväljaanded, ettevõtted, kodanikuühendused ning ka Guinnessi rekordite kontor.

Don Simon Tompel on olnud järgmiste ühingute ja brändide looja ja/või eestvedaja:
 Kultuuriühing Eesti Fotofestival MTÜ
 Eesti Fotoklubi MTÜ
 Eesti Fotograafia Kool MTÜ
 ARTclubFX – Eesti Fotoklubile kuuluv sotsiaalstuudio ja fotograafide inkubaatori bränd
 Mustamäe Fotostuudio
 Fotoreporter – kultuurisündmuste jäädvustamine ja kajastamine

Viited

Välislingid 
 Don Simon Tompeli koduleht
Rāmuļi

Rāmuļi on küla (skrajciems ehk hajaküla) Lätis Cēsise piirkonnas Vaive vallas. Küla jääb  Riiast 94 kilomeetri kaugusele.

Külast läks varem läbi Ieriķi–Gulbene–Abrene raudtee; seal asus Rāmuļi raudteepeatus. Sinna jäävad Rāmuļu skola ja Rāmuļi bussipeatused.

Rāmuļis on põhikool, seal asub ka raamatukogu.

Rāmuļiks nimetatakse ka mõisa juurde tekkinud Rāmuļmuiža küla.

Aastal 2019 oli külas 20 elanikku. Sama palju oli seal elanikke ka aastal 2022.

Viited

Cēsise piirkonna külad
Kanarbik (koor)

Kanarbik on Pärnu maakonnas Kilingi-Nõmmes tegutsev naiskoor. Koori dirigent on Ester Murrand.

Koor asutati 1952.

Alates 1955 on koor osalenud kõikidel üldlaulupidudel.

Viited

Välislingid
Koorist Kilingi-Nõmme Klubi kodulehel

Eesti naiskoorid
Kilingi-Nõmme
Iiris (rahvatantsurühm)

Iiris on Iirimaa eestlaste rahvatantsurühm. 

Rühm asutati 3. detsembril 2011.

Rühm on osalenud muu hulgas üldtantsupidudel.

Viited

Välislingid
Koduleht Facebookis

Välis-Eesti
Eesti rahvatantsurühmad
Iirimaa
Baskikeelne Vikipeedia

Baskikeelne Vikipeedia (baski keeles Euskarazko Wikipedia) on Vikipeedia baskikeelne versioon.

Esimene baskikeelse Vikipeedia artikkel kirjutati 6. detsembril 2001.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

56% baskikeelse Vikipeedia artiklitest on bottide loodud. 

21. mail 2011 ületas baskikeelse Vikipeedia artiklite arv 100 000 piiri.

Artiklite arvu statistika

5000 artiklit täitus 28. jaanuaril 2006
10 000 artiklit täitus 28. mail 2006
20 000 artiklit täitus 10. septembril 2007
50 000 artiklit täitus 30. detsembril 2009
100 000 artiklit täitus 21. mail 2011
150 000 artiklit täitus 27. märtsil 2013
200 000 artiklit täitus 19. septembril 2014
250 000 artiklit täitus 23. juunil 2016
300 000 artiklit täitus 18. juulil 2018
350 000 artiklit täitus 13. jaanuaril 2020

Viited

Välislingid
Baskikeelne Vikipeedia

Vikipeedia keeleversioonid
Baskimaa
Kajakas (rahvatantsurühm)

Kajakas (ka RTA Kajakas) on Pärnus tegutsev rahvatantsurühm.

Rühm asutati 1951.

1964 pälvis rühm rahvakollektiivi nimetuse.

Rühm on esinenud muu hulgas üldtantsupidudel.

Viited

Eesti rahvatantsurühmad
Pärnu
Elliotdale

Elliotdale (koosa keeles Xhora) on linn Lõuna-Aafrika Vabariigis Ida-Kapimaa provintsis Amathole ringkonnas Mbhashe vallas.

Kuni 1994. aastani kuulus Elliotdale Transkei bantustani koosseisu.

2011. aasta rahvaloenduse andmetel oli Elliotdale'i elanikest mustanahalisi aafriklasi 93,78%, värvilisi 1,32%, India või Aasia päritolu inimesi 0,75%, valgeid 0,66% ja teisi 3,44%. Koosa keelt pidas emakeeleks 93,36%, inglise keelt 1,96% ja suulu keelt 0,42%.

Viited

Ida-Kapimaa provintsi linnad
Breidbach

Breidbach on linn Lõuna-Aafrika Vabariigis Ida-Kapimaa provintsis Buffalo City linnaringkonnas.

Breidbach on asutatud 1857. aastal.

2011. aasta rahvaloenduse andmetel oli Breidbachi elanikest värvilisi 80,78%, mustanahalisi aafriklasi 18,23%, India või Aasia päritolu inimesi 0,40%, valgeid 0,32% ja teisi 0,27%. Afrikaani keelt pidas emakeeleks 80,55% inimesi, koosa keelt 13,98%, inglise keelt 3,49% ja tsvana keelt 0,86%.

Viited

Ida-Kapimaa provintsi linnad
Flagstaff (LAV)

Flagstaff on linn Lõuna-Aafrika Vabariigis Ida-Kapimaa provintsis OR Tambo ringkonnas, Ingquza Hilli valla halduskeskus.

Flagstaff on saanud alguse 1877. aastal rajatud kaubapunktist.

2011. aasta rahvaloenduse andmetel oli Flagstaffi elanikest mustanahalisi aafriklasi 95,7%, India või Aasia päritolu inimesi 1,2%, värvilisi 0,6%, valgeid 0,3% ja teisi 2,1%. Koosa keelt pidas emakeeleks 89,5% inimesi, inglise keelt 3,2%, suulu keelt 1,1% ja teisi keeli 6,2%.

Viited

Ida-Kapimaa provintsi linnad